armvectores/hy_wikipedia_2023 huggingface dataset:
Վրաստանի ազգային բուսաբանական այգի

Վրաստանի ազգային բուսաբանական այգի (վրաց.՝ საქართველოს ეროვნული ბოტანიკური ბაღი), պաշտոնական անվանումը՝ Թբիլիսիի բուսաբանական այգի (თბილისის ბოტანიკური ბაღი)։ Գտնվում է Թբիլիսիի պատմական կենտրոնում՝ Ցավկիսի-Ցխալի կիրճում, Թրիալեթի լեռնաշղթայի հարավային ստորոտին։ Զբաղեցնում է 161 հեկտար տարածք և ունի շուրջ 4,500 բուսաբանական տարատեսակներ։


== Պատմություն ==
Այգու մասին առաջին անգամ հիշատակվել է 1671 թվականին ֆրանսիացի ճանապարհորդ Ժան Շարդենի կողմից, որպես արքայական պարտեզներ, որոնք հավանաբար ստեղծվել են 1625 թվականին և պատմության մեջ դրանք համարվել են «ամրոցային պարտեզներ» կամ «Seidabad պարտեզներ»։ Պարտեզները հայտնվել են նաև Ժոզեֆ Պիտոն դե Տուրնեֆորի (1701) գրառումներում և Վախուշտի Բագրատիոնիի կազմած Վրաստանի քարտեզի վրա։ 1795 թվականի պարսկական նվաճումների ժամանակ այգին ավերվել է և վերականգնվել 19-րդ դարի սկզբում՝ 1845 թվականին պաշտոնապես հաստատվելով որպես Թիֆլիսի բուսաբանական այգի։
1888 թվականից, երբ ստեղծվեցին ֆլորիստիկայի կենտրոնները, այգում աշխատել են Յուրի Վորոնովը և այլ ակնառու գիտնականներ։ 1896-1904 թվականներին այգին ընդլայնվել է դեպի արևմուտք։ 1932-1958 թվականներին նախկին մուսուլմանական գերեզմանոցն ընդգրկվել է բուսաբանական այգու տարածքում։ Պահպանվել են մի շարք գերեզմաններ, այդ թվում ադրբեջանցի գրող Միրզա Ախունդովի (1812-1878) գերեզմանը։
Այգու կենտրոնական մուտքը գտնվում է Նարիկալի ամրոցի ստորոտին։


== Գրականություն ==
Тифлисский ботанический сад и обзор его научной и научно-практической деятельности за последние 12 лет. — Тифлис, 1912.
Цицин Н. В. Ботанические сады СССР. — М., 1974. — С. 144—146.


== Պատկերասրահ ==

		
		


== Հղումներ ==
"საქართველოს ძველი ქალაქები: თბილისი", 2006 წ. მეორე გამოცემა. ISBN 99940-0-923-0
Jimšer ereseliże, M. L. Loriia, Manana Elbakiże (2001), Tbilisi Botanic Garden 365. Central Botanical Garden, ISBN 99928-899-8-5.


== Արտաքին հղումներ ==
Tourist Route "Narikala" (Virtual tour) Archived 2007-10-31 at the Wayback Machine.. The Government of Tbilisi. Accessed on September 23, 2007.
Tbilisi Botanical Garden photo gallery Archived 2007-07-26 at the Wayback Machine.. Грузия Online. Accessed on September 23, 2007.
Օպրիշկի (գյուղ, Գլոբինոյի շրջան)

Օպրիշկի (ուկրաիներեն՝ Опришки), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Օպրիշկի գյուղում բնակվում էր 804 մարդ։ Բնակավայրը զբաղեցնում է 4,47 կմ² տարածք։ Բնակչության խտությունը կազմում էր 179,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆեռնան Բալդենսպերժե

Ֆեռնան Բալդենսպերժե (ֆր.՝ Fernand Baldensperger, մայիսի 4, 1871(1871-05-04)[…], Սեն Դյե դե Վոժ - փետրվարի 24, 1958(1958-02-24)[…], Սյուրեն), ֆրանսիացի գրականագետ։ 1899 թվականին ստացել է հումանիտար գիտությունների դոկտորի աստիճան։ 1940 թվականին ընտրվել է արվեստների և գիտությունների ամերիկյան ակադեմիայի անդամ։
1936-1945 թվականներին աշխատել է ԱՄՆ-ում։ Համեմատական գրականագիտության խոշորագույն դեմքերից է։ Հեղինակել է «Համեմատական գրականագիտության մատենագիտություն» հիմնարար աշխատությունը (1950, Վ. Ֆրեդերի հետ միասին)։ Աշխատությունների մեծ մասը նվիրված է ֆրանսիական, անգլիական և գերմանական գրականություններին։


== Աշխատությունների ընտրանի ==
Quae in Oehlenschlaegerii carmine “Aladdin” inscripto e germanicis litteris pendeant (1899)
Goethe en France (1904)
Bibliographie critique de Goethe en France (1907)
L'Avant-guerre dans la littérature française (1919)
Le mouvement des idées dans l'émigration française (1925)
La littérature. Création, succès, durée (1934)
Lat littérature française entre les deux guerres (1919–1939) (1943)


== Գրականություն Ֆեռնան Բալդենսպերժեի մասին ==
Mélanges d'histoire littéraire générale et comparée offerts à Fernand Baldensperger. Paris 1930. 2 tomes
Fernand Baldensperger, in: Internationales Biographisches Archiv 13/1949 vom 21. März 1949,.


== Ծանոթագրություններ ==
Տամարք

Տամարք, միջնադարյան գյուղատեղի Հայաստանի Հանրապետության Տավուշի մարզի Կիրանց գյուղից 5 կմ հարավ-արևելք։ Նկատելի են բազմաթիվ բնակարանների հետքեր։ Կենտրոնում պահպանվել են փոքրիկ մատուռի կիսավեր պատերը։


== Տես նաև ==
Տամարքի եկեղեցի


== Գրականություն ==
Ի.Բ. Էլլարյան,  Աղստևի հովտի պատմության և կուլտուրայի հուշարձաններ, Երևան, «Հայաստան», 1980 — 69, էջեր 69 — 154 էջ։
Իիսու

Իիսու (էստ․՝ Õisu), գյուղական ավան Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղական ավանում բնակվում էր 196 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Շարոց

Շարոց կամ քաղցր սուջուխ, ընկույզի միջուկով, ալրով, դոնդողանման թանձր զանգվածով պատած,  թելին շարած չորացրած ընկույզի շարով, համեմունքներով, փափուկ և քաղցր հայկական աղանդեր։ Ավանդական «շարոց» անվանումն ավելի ու ավելի քիչ է հանդիպում։ Հայաստանում ավելի ու ավելի հաճախ այն անվանում են քաղցր սուջուխ։ Շարոցը հայկական ամանորյա սեղանի պարտադիր մասն է։


== Պատրաստում ==
Շարոցը պատրաստում են խաղողի դոշաբից, ալյուրից, ջրից, շաքարավազից, ընկույզից և համեմունքներից։ Ընկույզները մաքրում, կիսում,  և շարում են թելի վրա։ Խառնուրդը եփում են թույլ կրակի վրա՝  անընդհատ խառնելով։ Դոնդողանման զանգվածի առաջացումից հետո մեջը մի քանի անգամ թաթախում են ընկույզների կապոցները, կրկնում են մի քանի անգամ և կախելով չորացնում են 10-12 օրվա ընթացքում։
Շարոցի համի վրա ազդողը պատրաստման առանձնահատկությունն է՝ խաղողի քաղցուի մշակումը բենտոնիտով, հնեցումն ու քամումը։ Ավանդական բաղադրատոմսում թարմ խաղողի քաղցուն քամում են շորով և բենտոնիտի փոխարեն մշակում հողով, որպեսզի չեզոքացնեն թթուները։ Շարոցարոցն ավելի փափուկ է, քան չուրխելա։ Բացի այդ, շարոցում օգտագործումն է դարչին, մեխակ, հիլ համեմունքների խառնուրդը։


== Ծանոթագրություններ ==
(1250) Գալանթուս

(1250) Գալանթուս (անգլ.՝ Galanthus), աստերոիդ աստերոիդների հիմնական գոտում։ Հայտնաբերվել է 1933 թվականի հունվարի 25-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,550197 ա. մ., առավելագույնը մոտենում է 1,8546 ա. մ. հեռավորության վրա և հեռանում 3,2458 ա. մ.։ Արեգակի շուրջ մեկ ամբողջական պտույտ է կատարում 1487,51 երկրային օրվա ընթացքում, իր ուղեծրով շարժվելով միջինում 0,242016 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1250) Գալանթուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սպաս (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՍպասՍպաս (ռուս.՝ Спас), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ետուգոլ

Ետուգոլ, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Արգուտ գետի ձախ ափից 18 կմ հեռավորության վրա։ Գետի երկարությունը 10 կմ է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Կատուն գետի ջրօգտագործման մասն է, Բիա և Կատուն գետերի գետային ենթաավազանը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100312115100005032
Հիդրոլոգիական ստուգման կոդ՝ 115100503
Ավազանի կոդ՝ 13.01.01.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լագոյսկի խառնարան

Լագոյսկի խառնարան, նաև՝ Լագոյսկի աստրոբլեմ (բելառուսերեն՝ Лагойская астраблема) — աստղակերպի (աստերոիդի) հարվածից առաջացած խառնարան, որի կենտրոնը գտնվում է Բելառուսի Հանրապետության Մինսկի մարզի Լագոյսկի շրջանի Մալինովկա գյուղի մերձակայքում։


== Հակիրճ տեղեկատվություն ==
Խառնարանն առաջացել է մոտավորապես 42,3 ± 1,1 միլիոն տարի առաջ, մի աստերոիդի անկման հետևանքով, որն ունեցել է մոտավորապես 650 մետր շառավիղ, 1,150 միլիարդ մ³ ծավալ, շուրջ 9,201 տրիլիոն տոննա զանգված, շարժվել է վայրկյանում մինչև 18 կիլոմետր արագությամբ։ Երկրի մթնոլորտ մուտք գործելու պահին տեղի ունեցած պայթյունի ժամանակ արտազատվել է 1,49 զետաջոուլ էներգիա, որը հավասար է = 356 տրոտիլային էկվավալենտի, այսինքն՝ Հիրոսիմայի և Նագասակիի վրա նետված ատոմային ռումբերի 25 միլիոնապատիկի պայթյունի։ Խառնարանի կոորդինատներն են՝ 54°12′ հս․. լ. 27°48′ ավ. ե.։ Խառնարանի տրամագիծը նրա կազմավորման պահին եղել է մոտավորապես  15—17 կիլոմետր, խորությունը՝ մինչև 1000 մետր։ Ներկայումս խառնարանը ամբողջովին ծածկված է Չորրորդական ժամանակաշրջանի սառցադաշտերի նստվածքների՝ 800–200 մետր հզորությամբ հաստ շերտերի տակ։
Խառնարանը, միանգամայն պատահականորեն, հայտնաբերվել է 1973 թվականին, Կուզևիչի գյուղի մերձակայքում երկրաբանական դիտարկումներ, նկարահանումներ, հետազոտություններ կատարելու նպատակով հորատանցք փորելու ժամանակ։ Հետագայում՝ 1979—1984 թվականներին խառնարանը հանգամանալի հետազոտոթյան է ենթարկվել․ այդ նպատակով փորվել է մինչև 300—500 մետր խորությամբ 30 հորատանցք և 1254 մետր խորությամբ մեկ հորատանցք։


== Գրականություն ==
Глазовская Л.И., Громов Е.И., Парфенова О.В., Илькевич Г.И. Логойская астроблема / Маракушев А.А. — М.: Наука, 1991. — С. 141, с илл.
т. 1, Земля и недра // Природа Беларуси: энциклопедия, в 3 т.  / Веретенников Н.В. — Мн.: Беларус. Энцыкл. імя П. Броўкі, 2009. — С. 424., стр. 226


== Ծանոթագրություններ ==


== Արտաքին հղումներ ==
Логойский метеорит Archived 2019-04-15 at the Wayback Machine.
Ույտակ

Ույտակ (ռուս.՝ Уйтак, խակ.՝ Ӧӧ-тағ), գյուղ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիստրի (Մարտինովսկի շրջան)

Անվան այլ կիրառումների համար տե՛ս՝ Բիստրի (այլ կիրառումներ)Բիստրի (ռուս.՝ Быстрый), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Զելենոլուգսկի գյուղական համայնքի կազմի մեջ։
Գրիգոր Պետիկյան

Գրիգոր Պետիկյան (մոտ հուլիս 1908, Անկարա, Անկարայի վիլայեթ, Օսմանյան կայսրություն - նոյեմբերի 24, 1981(1981-11-24), Փարիզի 14-րդ շրջան, Փարիզ), հայ նկարիչ։


== Կենսագրություն ==
Սովորել է Փարիզի գեղարվեստի դպրոցում և Ժյուլիանի ակադեմիայում։ Պետիկյանի ուշագրավ գործերից են՝ «Մառանում», «Վելիզյանցի աղջիկը», «Կապրիի ձկնորսները», «Երիտասարդ նեապոլցին», «Գնչուներ», «Ֆրանսուազ», «Ռոզարիա», «Նավահանգիստ Մալագայում»։ Նկարիչը բանաստեղծորեն ու վավերականորեն վերապատկերում է կյանքի փոքրիկ կտորներ։ Նրա դիմանկարները աչքի են ընկնում ճշմարտացիությամբ և հոգեբանական խորությամբ։ Պետիկյանը նկարազարդել է «Սուրբ Ֆրանցիսկո Ասիզացու կյանքը» գիրքը։ Անհատական ցուցահանդեսներով հանդես է եկել Լոզանում (1945), Կահիրեում (1949), Փարիզում (1950, 1952, 1958), Նյու Յորքում (1955, 1956)։ 1956 թվականին Նյու Յորքում, Ազատ արվեստների ազգային սալոնում բացված ցուցահանդեսի (1400 մասնակից) երեք հավասարազոր մրցանակներից մեկը շնորհվել է Պետիկյանին։
Ստեղծագործություններից գտնվում են Հայաստանի ազգային պատկերասրահում։


== Գրականություն ==
AvedissianO․, Peintres et sculpteurs Armeniens, Le Caire, 1959․


== Ծանոթագրություններ ==


== Արտաքին հղումներ ==
Krikor Bedikian (1908–1981)
Արթուր Ադամյան

Արթուր Արմենի Ադամյան (ապրիլի 22, 1992(1992-04-22), Ստեփանակերտ), հայ ֆուտբոլիստ, «Գանձասար» թիմի կիսապաշտպան։


== Ակումբային գործունեություն ==
2008 թվականին խաղացել է «Պատանի» ակումբում (մինչև 17 տարեկանների Հայաստանի ֆուտբոլի պատանեկան հավաքական), որի կազմում հանդես էին գալիս բարձրագույն լիգայի ակումբների պատանիներ։ Մարզիկների մարզավիճակը պահպանելու նպատակով ակումբին հրավիրել էին «Հայաստանի առաջին առաջնություն»։
Դրանից հետո Ադամյանը խաղացել է սմոլենսկի «Դնեպր» ակումբում (ֆուտբոլի երկրորդ դիվիզիա) և «Կրասնոդարի» երիտասարդական հավաքականում։ Այստեղ խաղալու ընթացքում գտնվել է Կալինինգրադի «Բալթիկա» թիմի հետաքրքրության ոլորտում։ Առաջին դիտումից հետո ակումբի մարզչական խումբը որոշեց Ադամյանի հետ պայմանագիր չկնքել, և հաջորդ հավաքին «Բալտիկա»-ն մեկնեց առանց նրա։
Որոշ ժամանակ անց դիտարկում է անցել Երևանի «Միկա» ակումբում։ Ադամյանի խաղը դուր եկավ ակումբի մարզչական կազմին, բայց քանի որ ակումբը այդ ժամանակ Կիպրոսում էր, նրանք չկարողացան տեղում Ադամյանի հետ աշխատանքային պայմանագիր կնքել։ Վերադառնալով Հայաստան՝ «Միկա» ակումբը միաժամանակ պայմանագիր կնքեց Արթուր Ադամյանի և Հենրիկ Հարությունյանի հետ։ Ադամյանի պայմանագիրը կնքվեց 1․5 տարի ժամկետով։


== Նվաճումներ ==
«Միկա»Հայաստանի ֆուտբոլի Սուպերգավաթի մրցանակակիր, 2012


== Անձնական կյանք ==
Արթուր Ադամյանը նախկին ֆուտբոլիստ, այժմ մարզիչ Արմեն Ադամյանի որդին է և Արտաշես Ադամյանի եղբորորդին։


== Ելույթների վիճակագրություն ==
2013 թվականի փետրվարի 24-ի տվյալներ


== Ծանոթագրություններ ==


== Արտաքին հղումներ ==
Էջը ՀԴԴ-ի պաշտոնական կայքում (ռուս.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Հարաբերական ածականներ

Հարաբերական ածականներ, միջնորդավորված հատկանիշ ցույց տվող ածականներ։ Հարաբերական ածականների մեջ հատկանիշն արտահայտվում է առարկայական հարաբերությամբ։ Հարաբերական ածականները, ի տարբերություն որակական ածականների, համեմատության աստիճաններ չունեն։
Հարաբերական ածականներն արտահայտում են՝

առարկաների տեղային-տարածական հարաբրություն (օրինակ՝ քաղաքային, լեռնային, ծովափնյա և այլն),
ժամանակային հարաբերություն (օրինակ՝ ցերեկային, ամառային, քառամյա և այլն),
ծագման, պատկանելության ու հատկացման հարաբերություն (օրինակ՝ ուսանողական, որդիական, մարդկային և այլն),
կազմության հարաբերություն (օրինակ՝ ոսկյա, արծաթե, բրդյա և այլն),
ունենալու և չունենալու հարաբերություն (օրինակ՝ ակնոցավոր, աղեղնավոր, անգլուխ և այլն) և այլ հարաբերություններ։Որակական ու հարաբերական ածականների քանակական սահմանը շատ շարժուն է և հարաբերական։ Սակայն որակական ու հարաբերական ածականների բառիմաստային տարբերություններն ուղեկցվում են բառակազմական ու քերականական մի շարք տարբերություններով, այսինքն՝ կարելի է նշել մի շարք առանձնահատկություններ, որոնց հիման վրա կարելի է որակական ածականներն առանձնացնել հարաբերականներից։ Այդ տարբերություններն են՝

Հարաբերական ածականները չունեն համեմատության աստիճաններ։
Հարաբերական ածականները սովորաբար չունեն հականիշներ։
Որակական ու հարաբերական ածականները տարբերվում են նաև շարահյուսական կիրառությամբ։ Հարաբերական ածականները սովորաբար լրացնում են նախադասության գոյականական անդամներին։ Որակական ածականների մի զգալի մասը կարող է գործածվել բայերի հետ՝ հանդես գալով որպես պարագա, օրինակ՝ գաղտնի մոտենալ, հստակ երևալ և այլն։
Որակական ածականներն ըստ կազմության կարող են լինել ինչպես պարզ, այնպես էլ ածանցավոր կամ բարդ, այնինչ հարաբերական ածականները պարզ լինել չեն կարող. վերջիններս ունենում են միայն բաղադրյալ կազմություն, օրինակ՝ ամառային, քաղաքային, ոսկե, գիշերային և այլն։Յուրաքանչյուր հարաբերական ածականի մեջ այս կամ այն չափով առկա է նաև հատկանշային-որակական իմաստ, ինչի շնորհիվ հարաբերական ածականների իմաստային զարգացումը հաճախ հանգեցնում է նրան, որ ածականի մեջ գերիշխող է դառնում նրա հատկանշային-որակական իմաստը, իսկ առարկայական հարաբերության նշանակությունը դառնում է երկրորդական։ Հենց դրանով էլ վերանում է հարաբերական ու որակական ածականների հիմնական տարբերությունը, և հարաբերական ածականները վերածվում են որակականների։ Օրինակ՝ լուսավոր, նվիրական, ականավոր, տաղանդավոր, խորհրդավոր ածականները վերածվել են որակական ածականների և կարող են կազմել համեմատության աստիճաններ։


== Ծանոթագրություններ ==


== Աղբյուրներ ==
Մ. Ասատրյան, Ժամանակակից հայոց լեզու։ Ձևաբանություն, Երևան, 2002, էջ 131-133։
PNL (ռեփ դուետ)

PNL («Peace N' Lovés» [Խաղաղություն Ու Փող] բառի հապավումը), ֆրանսիական ռեփ դուետ, որի անդամներն են Ադեմոն (ֆր.՝ Ademo, իրական անունը՝ Թարիք Անդրիու ֆր.՝ Tarik Andrieu, ծնվ. 1986թ. դեկտեմբերի 26) և Էն.Օ.Էսը (ֆր.՝ N.O.S, իրական անունը՝ Նաբիլ Անդրիու ֆր.՝ Nabil Andrieu, ծնվ. 1989թ. ապրիլի 25)։ Եղբայրները ծագումով ալժիրցի են։
Դուետն հայտնի է մամուլում հարցազրույցների բացարձակ բացակայությամբ, ինչպես նաև իրենց նորարարական տեսահոլովակներով, որոնք նկարահանվել են Ճապոնիայում, ԱՄՆ-ում, Իտալիայում, Իսլանդիայում, Հարավային Աֆրիկայում, Նամիբիայում, Ջամայկայում և այլուր։


== Գործունեություն ==
Դուետը հիմնադրվել է 2014 թվականին, իսկ հաջորդ տարի թողարկել է իր «Le Monde Chico» անվանումը կրող դեբյուտային ստուդիական ալբոմը։ 2016 թվականին թողարկվել է «Dans la légende» կոչվող երկրորդ ալբոմը, որը ունեցել է շուրջ է 1 միլիոն օրինակի վաճառք և ստացել է ադամանդե սերտիֆիկատ։
2017 թվականին PNL-ն պետք է ելույթ ունենար ԱՄՆ-ում անցկացվող Coachella երաժշտական փառատոնին, սակայն Ադեմոյի դատվածության պատճառով մերժել էին նրանց մուտքն ԱՄՆ։ 2019 թվականին դուետը թողարկեց իր «Deux frères» կոչվող երրորդ ալբոմը, որը առաջին շաբաթում վաճառվեց 100,000 օրինակով։ 2020 թվականին Netflix-ում ներկայացվեց դուետի մեկ ժամանոց համերգային ֆիլմը, որը նկարահանվել է 2017 թվականի շրջագայության ընթացքում։


== Երաժշտական ոճ ==
PNL-ը ստեղծագործում է քլաուդ ռեփ ոճում։ Ֆրանսիացի լրագրող Օլիվիե Կաշենն նրանց ոճն անվանել է «հում, հիպնոզացնող և հուզիչ», որն ըստ նրա թարմություն է տալիս ֆրանսիական ռեփին։ Դուետի երգերի հիմնական թեմաներն են` փող, թմրանյութերի վաճառք, ընտանիք և այլ մարդկանցից տարբերվելու զգացողությունը։ 


== Սկավառակագրություն ==


=== Ստուդիական ալբոմներ ===
«Le Monde Chico» (2015)
«Dans la légende» (2016)
«Deux frères» (2019)


=== Միքսթեյփեր ===
«Que la famille» (2015)


== Ծանոթագրություններ ==


== Արտաքին հղումներ ==
Պաշտոնական կայք Archived 2021-03-21 at the Wayback Machine.
Սվետլիցա (այլ կիրառումներ)

Սվետլիցա, կարող է վերաբերել՝

Սվետլիցա - գյուղ Ռուսաստանի Տվերի մարզի Օստաշկովսկի շրջանի կազմում
Սվետլիցա - գետ Ռուսաստանում, Նյումիդի վտակը
Անտեսանելի կողմը (ֆիլմ)

«Անտեսանելի կողմը» (անգլ.՝ The Blind Side), Ջոն Լի Հենկոկի սպորտային դրաման։ Առաջին անգամ էկրան է բարձրացել 2009 թվականին։ Սցերանի հիմքում ընկած է Մայքլ Լյուիսի «The Blind Side: Evolution of a Game» գիրքը՝ հրատարակված 2006 թվականին։ Ֆիլմը պատմում է Մայքլ Օերի մասին, Բալթիմոր Ռեյվնսի ադամներից մեկի մասին։


== Սյուժե ==
Ֆիլմի հիմքում ընկած են իրական դեպքեր։ Մայքլ Օերը երիտասարդ աֆրոամերիկացի է։ Անկեղծ կարեկցանքից ելնելով տղային օգնություն է առաջարկում քրիստոնյա ընտանիք, որի անդամն է դառնում Մայքլը։ Մայքլը փոքր տարիքից եղել է չկռվող և միաժամանակ մեծահոգի, բարձրահասակ և տիտանական ուժով օժտված։ Ընտանիքի աջակցության շնորհիվ Մայքլը սկսում է խաղալ դպրոցական թիմի կողմից։ Համալսարանային առաջնությունում ներկայացրել է Միսիսիպիի համալսարանը, որի ֆուտբոլային թիմում անցկացրած տարիներին ընդգրկվել է մի շարք խորհրդանշական հավաքականներում և արժանացել բազմաթիվ մրցանակների։ Ֆիլմի վերջում ցուցադրվում են այն խաղերի կադրերը, որոնց շնորհիվ Մայքլը մտնում է պրոֆեսիոնալ «Բալթիմոր Ռեվնս» թիմ, ինչպես նաև այն մարդկանց լուսանկարները, ում շնորհիվ նա հասել է հաջողությունների և ձեռք է բերել կամքի ուժ։


== Դերեր ==
Սանդրա Բուլոք - Լի Էն Թուի
Թիմ Մակգրո - Շոն Թուի
Քուինթոն Աարոն - Մայքլ Օեր
Քեթի Բեյթս - Միսս Սյու
Ջեյ Հեդ - Էս Ջեյ Թուի
Լիլի Քոլինզ - Քոլինզ Թուի
Ռեյ ՄաքԿինոն - Բարթ Կոտտոն
Քիմ Դիկենս - միսիս Բոսվել
Ադրիան Լենոքս - Դենիս Օեր


== Թողարկում ==
Ֆիլմը DVD տարբերակով թողարկվել է 2010 թվականի մարտի 23-ին։


== Ծանոթագրություններ ==


== Աղբյուրներ ==
Ֆիլմի պաշտոնական կայքը
Ֆիլմը allmovie կայքում
Դարավկա

Դարավկա (ռուս.՝ Даравка), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Սարկա գետի ձախ ափին՝ 5,4 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000009625
Հիդրոլոգիական ուսումնասիրությունների կոդը - 110000962
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(8730) Իիդիսան

(8730) Իիդիսան (անգլ.՝ Iidesan), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 10-ին Տոմիմարու Օկունիի կողմից Նանյոյում։
Միջին հեռավորությունը Արեգակից կազմում է 2,3659 ա. մ., առավելագույնը մոտենում է 1,8384 ա. մ. հեռավորության վրա և հեռանում 2,8934 ա. մ.։ Արեգակի շուրջ մեկ ամբողջական պտույտ է կատարում 1329,21 երկրային օրվա ընթացքում, իր ուղեծրով շարժվելով միջինում 0,270838 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8730) Իիդիսան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մետաբոլիկ խանգարում

Մետաբոլիկ խանգարում առաջանում է այն դեպքում, երբ  ոչ նորմալ քիմիական ռեակցիաները խախտում են օրգանիզմում  ճիշտ նյութափոխանակային պրոցեսները։ Այն կարող է առաջանալ նաև  աուտոսոմալ ռեցեսիվ գենի փոփոխության հետևանքով։


== Նշաններ ==
Մետաբոլիկ խանգարմանը բնորոշ նշաններից են լեթարգիան, քաշի կորուստը, դեղնուկը և նոպաները։ Նշանների արտահայտումը  տարբեր է, կախված մետաբոլիկ խանգարման տեսակից։  Նշանները բաժանվում են 4 խմբի․ սուր նշաններ, ուշ սկսվող սուր նշաններ, պրոգրեզիվող  և կայուն նշաններ։


== Պատճառներ ==
Ժառանգական մետաբոլիկ խանգարումները մի պատճառն է հանդիսանում և առաջանում է երբ գենի մուտացիան բերում է ֆերմենտային անբավարարության։ Մետաբոլիկ խանգարումները կարող են առաջանալ նաև լյարդի կամ ենթաստամոքսային գեղձի ոչ նորմալ ֆունկցիայի հետևանքով։


=== Տեսակներ ===
Հիմանական տեսակներն են 
Թթվային հավասարակշռության խախտումը
Ուղեղի մետաբոլիկ խանգարումները
Կալցիումի նյութափոխանակության խանգարումները
ԴՆԹ-ի վերականգնման անբավարարություն
Գլուկոզի մետաբոլիզմի խանգարում
Հիպերլակտատեմիա
Երկաթի մետաբոլիզմի խանգարում
Լիպիդների մետաբոլիզմի խանգարում
Մալաբսորբցիա
X մետաբոլիկ համախտանիշ
Միտոքանդրիալ հիվանդություններ
Ֆոսֆորի մետաբոլիզմի խանգարում
Պրոտեոստազների անբավարարություն
Մետաբոլիկ մաշկային հիվանդություններ
Ջրի և Էլեկտրոլիտների անհավասարակշռություն


== Ախտորոշում ==
Մետաբոլիկ խանգարումը կարող ի հայտ գալ ծնվելուց հետո, կամ հայտնաբերվել  ռուտինային  հետազոտությունների  ժամանակ։ Եթե խանգարումները վաղ չեն հայտնաբերվում, ապա ախտորոշվում են ավելի ուշ փուլերում նշանների ի հայտ գալուց հետո։ Արյան քննությունը և  ԴՆԹ-ի թեստերը կատարվում են գենետիկ մետաբոլիկ խանգարումը ախտորոշելու համար։
Աղիքային միկրոբակտերիաները  բնակվելով մարդու մարսողական համակարգում, նույնպես ունեն կարևոր նշանակություն  նյութափոխանակություն և ընդհանուր առմամբ նրանց ֆունկցիան դրական է։ Սակայն որոշ աղիքային միկրոբակտերիաներ  կարող են ունենալ բացասական դեր, նպաստելով  մետաբոլիկ խանգարումների առաջացմանը ։


== Սքրինինգ ==
Կատարում են նորածինների մոտ հետևյալ եղանակներով ․

Արյան լաբորատոր քննություն
Մաշկային քննություն
Լսողական քննություն


== Կարգավորում ==
Մետաբոլիկ խանգարումը բուժվում է սնուցողական  եղանակով, հատկապես երբ վաղ է ախտորոշվում։ Շատ կարևոր է գենոտիպի իմացությունը, համապատասխան անհատական բուժման և արդյունավետության բարձրացման համար։


== Ծանոթագրություն ==


== Գրականություն ==
Hoffmann Georg F., Zschocke Johannes, Nyhan William L. (նոյեմբերի 21, 2009)։ Inherited Metabolic Diseases: A Clinical Approach։ Springer։ ISBN 9783540747239 
«Clinical practice guidelines for healthy eating for the prevention and treatment of metabolic and endocrine diseases in adults: cosponsored by the American Association of Clinical Endocrinologists/the American College of Endocrinology and the Obesity Society»։ Endocr Pract 19 (Suppl 3): 1–82։ September–October 2013։ PMID 24129260։ doi:10.4158/EP13155.GL։ Արխիվացված է օրիգինալից մարտի 4, 2016-ին։ Վերցված է հուլիսի 27, 2015
Ջուլիետա Ստեփանյան

Ջուլիետա Ստեփանյան (նոյեմբերի 7, 1951(1951-11-07), Լենինական, Հայկական ԽՍՀ, ԽՍՀՄ), հայ դերասանուհի։ ՀՀ վաստակավոր արտիստ (1991)։
Դերասան Սամվել Բաղինյանի կինը։


== Կենսագրություն ==
Ջուլիետա Ստեփանյանը ծնվել է 1951 թվականին Լենինականում։ Սովորել է Լենինականի թիվ 7 միջնակարգ դպրոցում, այնուհետև՝ Երևանի գեղարվեստա-թատերական ինստիտուտի դերասանական ֆակուլտետում։ 1975-1992 թվականներին եղել է Ստեփանակերտի Մաքսիմ Գորկու անվան հայկական պետական դրամատիկական թատրոնի դերասանուհի, 1992-1994 թվականներին` Վանաձորի Հովհաննես Աբելյանի անվան պետական դրամատիկական թատրոնի դերասանուհի։ 
1994 թվականին տեղափոխվել է Լեհաստան։ 1995-2004 թվականներին եղել է Օպոլե քաղաքի Յան Կոխանովսկու անվան պետական դրամատիկական թատրոնի դերասանուհի։
2004 թվականից տեղափոխվել է Երևան, աշխատանքի անցել Երևանի Գաբրիել Սունդուկյանի անվան ազգային ակադեմիական թատրոնում, 2010 թվականից միաժամանակ՝ Երևանի Հակոբ Պարոնյանի անվան երաժշտական կոմեդիայի պետական թատրոնում։


== Ներկայացումներ ==
Լեդի Միրֆոլդ՝ Շիլլերի «Լեդի Միրֆոլդ»
Շամիրամ՝ Նաիրի Զարյանի «Արա Գեղեցիկ»
Շպաննիկ՝ Ալեքսանդր Շիրվանզադեի «Նամուս»
Լեդի Մակբեթ՝ Վիլյամ Շեքսպիրի «Լեդի Մակբեթ»
Մարգրեթ՝ «Ռիչարդ Երրորդ»
Օլգա՝ Լ. Ռազումովսկայայի «Այգի առանց հողի»
Իսկուհի` Գուրգեն Խանջյանի «Որբերի ընտանիքը»
Սկեսուր` Բերտոլդ Բրեխտի «Կովկասի կավճե շրջան»
Ներքին գործերի նախարար` Ռ. Մարուխյանի «Եղեգնուհի»
Հայկուշ` Ն. Շահնազարյանի «Իմ ծաղկած դեղձենի»
«Իմ մեղքը» (Mea Culpa)


== Ֆիլմեր ==
«Անիծվածները», 1995

«Նոր տարվա կինո», 2009

«Քայլ ձիով», 2013
«Ամանորը մեր անբաժան ընտանիքում», 2013
«Զգուշացեք կանայք են», 2015
«Ցեղասպանություն», 2019
«Olympics», 2020
«Վայրենի տատին», 2020
«Մանյունյա», 2021
«Ժառանգը», 2021


== Հեռուստաֆիլմեր ==
«Հարևաններ», 2007-2008
«Երևան ջան», 2003
«Սիրո աստղ», 2006
«Yere1», 2009-2014

«Ուր է իմ տղամարդը», 2011
«Ընտրյալները», 2013
«Մեր գյուղը», 2014
«Ընտանյոք հանդերձ» 2015-2016
«Առաջնորդները» 2016-2017
«Կյանքը շարունակվում է» 2016-2017

«Նռան հատիկ», 2017-2019
«Կոռուպցիա», 2018

«Անհասցե ծնվածները», 2019-2020
«Պատվի համար», 2020
«Անատոլիական պատմություն», 2020
«Սարի աղջիկ», 2020-2021


== Մրցանակներ ==
«Ոսկե դիմակ» մրցանակ


== Ծանոթագրություններ ==


== Արտաքին հղումներ ==
Մեր մեջ ասած - Ջուլիետա Ստեփանյան(չաշխատող հղում)
Էյմի Թիգարդեն

Էյմի Թիգարդեն (անգլ.՝ Aimee Teegarden, հոկտեմբերի 10, 1989(1989-10-10), Downey, Լոս Անջելես շրջան, Կալիֆոռնիա, ԱՄՆ), ամերիկական դերասանուհի և մոդել։ Մեծ մասամբ հայտնի է Ջուլի Թեյլոր սերիալի « Ուրբաթ երեկոյի լույսեր » և Ջեննի Ռենդելլ սարսափով « Ճիչ 4»։


== Կենսագրություն ==
Թիգարդենը ծնվել է Կալիֆորնիա նահանգի Դաունի քաղաքում։ Նա եղել է «Հոբի աղջիկները» մասոնական երիտասարդական կազմակերպության անդամ Դաունիում։ 2007 թվականի օգոստոսի 24-ին «Պատանի միսս Ամերիկա 2007» մրցույթում Թիգարդենը եզրափակիչ փուլի անցած մասնակցին տվեց մի հարց, ինչու ամեն հինգերորդ ամերիկացին չի կարողանում քարտեզի վրա իր երկիրը ցույց տալ։ Արդունքում նա ստացավ կցկտուր և անիմաստ պատասխան, որը YouTube-ում առաջատար դարձավ դիտումների քանակով։ 2008 թվականի հունիսի 19-ին, Կալիֆորնիա նահանգի, Անահաիմե քաղաքում նա արժանացել է անգլ.՝ «DeMolay International» մրցանակին։
Թիգարդենը հանդես է եկել որպես մոդել այնպիսի ընկերություններում, ինչպիսին են՝ «Old Navy», «Tommy Hilfiger», «Alltel», «Hollister», և «YMI jeans»:Նա երևացել է հետևյալ սերիալների եպիզոդներում՝ «Քննիչ Ռաշ», «Նեդա գոյության դպրոցի ղեկավարությունը», և «Հաննա Մոնտանա»։ Հրավիրված աստղ է եղել «Լեգենդ որոնողի մասին» սերիալում։ 2006-2011 թվականներին Թիգարդենը կատարում է Ջուլի Թեյլոր «Գիշերային հինգշաբթիի կրակները» հեռուստասերիալում։


== Ֆիլմագրություն ==


== Ծանոթագրություններ ==


== Արտաքին հղումներ ==
Էյմի Թիգարդեն (անգլ.) Internet Movie Database կայքում
Ավետիս Ալիքսանյան

Ավետիս Հովհաննեսի Ալիքսանյան  (մայիսի 10, 1910(1910-05-10), Սկյուտար, Ստամբուլի վիլայեթ, Օսմանյան կայսրություն - սեպտեմբերի 20, 1984(1984-09-20), Փարիզ), հայ գրող, խմբագիր, հասարակական գործիչ։ Ֆրանսահայ գրողների ընկերակցության նախագահ։


== Կենսագրություն ==
Ծնվել է մայիսի 10-ին, Կոստանդնուպոլիսի Սկյուտար թաղամասում։ Սովորել է տեղի Պերպերյան և Կեդրոնական վարժարաններում։ Բնակվել է Փարիզում։ Գրել է պատմվածքներ, վիպակներ, վեպեր, նկարագրել սփյուռքահայության կյանքը, աշխատավորության պայքարը՝ ազատության և դեմոկրատիայի համար («Անունը Մասիս դրինք» - 1964, «Երջանկություն» - 1966)։ Խմբագրել է ամսագրեր ու թերթեր Կոստանդնուպոլսում («Ամսվան գիրքը» - 1930, «Պատկեր» - 1932-1940, «Այսօր» - 1947–1948 և այլն), Փարիզում («Լույս Փարիզի» - 1957, «Լուսաղբյուր» - 1958)։ 1960 թվականից եղել է Փարիզի «Աշխարհ» թերթի խմբագիրը, Ֆրանսիայի կոմկուսի անդամ։ Եղել է նաև Ֆրանսահայ մշակութային միության պատվիրակ, Ֆրանսահայ գրողների ընկերակցության նախագահ։
Օգտագործել է Ա., Ա. Ա., Ա. Ք., Ալեքս, Այսօր, Անահիտ,Անոնցմե մին, Աշխարհական, Ավո, Արվեստասեր, Ա. Գավազանակիր, Աշոտ Գիպարյան, Դետ, Թատերասեր, Սիտ-եվա, Ալեքս Վարդանյան, Վոսփոր, Աշոտ Քիպարյան ծածկանունները։


== Ծանոթագրություններ ==
Աբդուլկարիմովո (գյուղ, Ալշեևսկի շրջան)

Անվան այլ կիրառումների համար տե՛ս՝ Աբդուլկարիմովո (այլ կիրառումներ)Աբդուլկարիմովո (ռուս.՝ Абдулкаримово, բաշկիրերեն՝ Әбделкәрим), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 115 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այդոնե

Այդոնե (իտալերեն՝ Aidone), քաղաք Իտալիայում, գտնվում է Սիցիլիա մարզում՝ Էննա գավառում։ Բնակչությունը 5462 մարդ (2004 թվականի տվյալներով), բնակչության խտությունը 29 մարդ/կմ²։ Զբաղեցնում է 209,58 կմ² տարածք։ Փոստային ինդեքս՝ 94010։ Հեռախոսային կոդ՝ 00935։
Բնակչության հովանավոր սուրբ համարվում է Սուրբ Լորենցոն։ Ամեն տարի քաղաքի տոնը նշվում է օգոստոսի 10-ին։


== Արտաքին հղումներ ==
Բնակավայրի գլխավոր կայք (իտալ.)
Մ.թ.ա. 377


== Դեպքեր ==


== Ծնունդներ ==


== Մահեր ==
(5266) Ռաուչ

(5266) Ռաուչ (անգլ.՝ Rauch), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,716745 ա. մ., առավելագույնը մոտենում է 2,3584 ա. մ. հեռավորության վրա և հեռանում 3,0751 ա. մ.։ Արեգակի շուրջ մեկ ամբողջական պտույտ է կատարում 1635,58 երկրային օրվա ընթացքում, իր ուղեծրով շարժվելով միջինում 0,220105 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5266) Ռաուչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերնոգուզի

Չերնոգուզի (ուկրաիներեն՝ Чорногузи), գյուղ Ուկրաինայի Չեռնովցիի մարզի Վիժնիցայի շրջանում։
2001 թվականի տվյալներով Չերնոգուզի գյուղում բնակվում էր 2 804 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուևաս դե Սան Մարկոս

Կուևաս դե Սան Մարկոս (իսպ.՝ Cuevas de San Marcos), բնակավայր և մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Անտեկերա շրջանում։ Տարածքե կազմում է՝ 37 կմ2։ Բնակչությունը՝ 4107 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 85 կմ։


== Արտաքին հղումներ ==
պաշտոնական կայք Archived 2017-09-23 at the Wayback Machine.
Municipio de Cuevas de San Marcos Archived 2017-09-23 at the Wayback Machine.
Nororma
Իշխանություն

Իշխանություն, հեղինակություն, իրավավարչական կամ քաղաքական միավոր։ Որպես հեղինակություն առաջանալով մարդկային հասարակության արշալույսին՝ ձգտել է իր կամքին ենթարկել, կարգավորել ու կառավարել հասարակության անդամների գործողություններն ու փոխհարաբերությունները։ Անընդհատ զարգացել ու շարունակում է կատարելագործվել։ Մինչև դասակարգերի ու պետության առաջացումը կրել է հասարակական բնույթ՝ չունենալով հասարակությունից վեր կանգնած մարմիններ։ Իշխանությունը ներկայացրել են տոհմացեղային ընտրովի ավագները՝ առաջնորդները։ Դասակարգերի ծագումը, քայքայելով տոհմացեղային արյունակցական կապերը, առաջնորդների բարոյական հեղինակությունը փոխարինել է համընդհանուր հեղինակության իշխանությամբ, որն արդեն առանձնացել, վեր է կանգնել հասարակությունից, ընդունել դասակարգային բնույթ և աստիճանաբար դարձել ժառանգական։ Դասակարգային հասարակարգերում իշխանությունները հանդես են եկել տարբեր ձևերով ու անվանումներով (իշխանական դքսություն, հերցոգություն, թագավորություն, խանություն, կայսրություն, հանրապետություն) և այժմ էլ հարատևում են նույն կամ նոր տարատեսակներով ու անուններով։
Էկտոնը ասել է․ իշխանությունը այլասերելու միտում ունի, իսկ բացարձակ իշխանությունը այլասերում է բացարձակը։ Իշխանության նկարագրման այսպիսի վերաբերմունքը կարելի է հասկանալ հատկապես երբ այն հիմնված է բռնության, ուժի և ագրեսիայի վրա։ Բայց ուժը ոչ միշտ է իշխանության տարր։


== Իշխանության ձևերը ==
Իշխանությունը դասակարգվում է ըստ հետևյալ ձևերի՝

Իշխանություն հիմնված հարկադրանքի վրա- հարկադրվողը հավաստում է, որ ազդեցություն գործողը հնարավորություն ունի պատժելու։ Իշխանության այս ձևը կիրառելի է միայն այն դեպքում, երբ պետք է խիստ վերահսկման համակարգ։
Իշխանություն հիմնված պարգևի վրա- կատարողը հավաստում է, որ ամեն ինչ ըստ պլանի կատարելու դեպքում կստանա լրացնել պահանջմունքների բավարարում։
Փորձագիտական իշխանություն- կատարողը հավաստում է, որ ազդեցություն գործողը ունի հատուկ գիտելիքներ։
Էտալոնային իշխանություն- ազդեցություն ունեցողը այնքան հրապուրիչ է կատարողի համար, որ նա ցանկանում է լինել այնպիսին, ինչպիսին նա է։ Էտալոնային իշխանությունը հաճախ անվանում են նաև խարիզմատիկ իշխանություն։ Խարիզմատիկ լիդերը պետք է ունենա հետևյալ հատկանիշները՝էներգիայի փոխանակում- այսպիսի անհատները կարծես էներգիա են ճառագայթում և գրավում բոլորին,
ազդեցիկ արտաքին- պարտադիր չէ, որ նա լինի գեղեցիկ, կարող է պարզապես լինել բարետես և հմայիչ,
անկախ բնավորություն,
լավ հռետորական ունակություններ,
սեփական անձով հիացվածվածության ընդունում,
արժանապատիվ և ինքնավստահ շարժուձև։5․ Օրինական կամ ավանդական իշխանություն- կատարողը հավաստում է, որ ազդեցություն գործողը իրավունք ունի հրամաններ արձակել և ավանդույթները հարգելով իր պարտքն է համարում ենթարկվելը։
Եվա Բերբերյան

Եվա Բերբերյան (ֆր.՝ Eva Berberian, հոկտեմբերի 13, 1986(1986-10-13), Իսի լե Մուլինո), հայկական ծագումով ֆրանսիացի հեռուստահաղորդավարուհի, մոդել, դերասանուհի, ոճաբան, երաժշտավար, երգիչ-երգահան։


== Կենսագրություն ==
Եվան ծնվել է 1986 թվականի հոկտեմբերի 13-ին Իսի լե Մուլինոյում (Օ-դը-Սեն)։ Եվայի հայրը հայ է, մայրը՝ ֆրանսուհի։ Նա ունի կրտսեր քույր։ Ռուեյ Մալմեզոնում նա եղել է Ֆրանսիայի սկաուտների միավորումում;  16 տարեկանում Եվան թողեց ուսումն ու հայրական տունը և սկսեց փնտրել իր ճանապարհը։ Նա սկսում է ռեստորանում մատուցող աշխատելով, այնուհետև աշխտաում է որպես մոդել տարբեր խմբագրություններում ու գովազդային ընկերություններում։


== Գործունեություն ==
2005 թվականին նա մասնակցում է M6-ով ցուցադրվող Top Model հեռուստաշոուի առաջին մրցաշրջանին, այնուհետև՝ Hollywood Chewing Gum-ում՝ որպես Star Academy-ի գովազդային վահանակի կերպար։
2006 թվականին նա նկարահանվում է Մարաթոն մեդիայի կողմից նակարահանված և TF1 հեռուստաընկերությամբ ցուցադրվող ՛՛Արևի տակ՛՛ հեռուստասերիալի 11-րդ եթերաշրջանի մի դրվագում։
Եվան  նաև մասնակցել է բազմաթիվ հեռուստատտեսային հաղորդումների, տպագրվել մամուլում, աշխատել է Վոն Դուչի գովազդներից մեկում Դիմ ներքնազգեստի բրենդի համար նկարվելով ամսագրում։
2007-ին նա ընդունվում է M6, որտեղ մեկ տարի վարում է «Եղանակի տեսություն» և միևնույն ժամանակ «La Route en Direct» հաղորդումը։ 2008 թվականին Եվան հայտնվում է Հարդրոքսի Զգա ծանր ռոքը երգի տեսահոլովակում՝ ոստիկանի դերում։ Խթանելով արվեստագետների բեմում ավելի շատ հայտնվելը նա կազմակերպում է ֆրանսիացի դերասանուհի Կիմ Թերիոյի բեմում անվճար մեկ օր անցկացնելը, որը տեղի ունեցավ Փարիզում գտնվող Լը Մադամ ակումբում։ 2010 թվականին Եվան ունեցավ իր աբստրակտ նկարների ցուցահանդեսը։ 2012-ից 2013 թվականների ընթացքում նա գրել է երեսուն սիրային երգերի բառեր և երաժշտություն։ Նա երաժշտությամբ հանդես է եկել և գալիս Ֆրանսիայում ՀԲԸՄ երիտասարդների հետ, ինչպես նաև Երևանում գտնվող Մեցցո Կլասիկ Հաուս ակումբում, և փարիզյան գարեջրատներում։ Նա հանդես է եկել DJ Եվա անվան տակ որոշ հասարակական վայրերում, ինչպիսիք են օրինակ Օտել Ֆուքե Բարիեր հյուրանոցի Լա Փթիթ Մեզոն ռեստորանում և Գիլբերթ Կոստի այլ հաստատություններում։ Նա նաև կամավորություն է անում՝ հյուրընկալելով վորքշոփի հենաշարժողական համակարգի հաշմանդամների Նոյի Սուր Սեն Նոտր Դամ երաժշտական ասոցացիայում, որը գլխավորվում է Արքայադուստր Նապոլեոնի կողմից։ 2015 թվականից նա սկսել է կանացի և տղամարդու պատրաստոի հագուստի արտադրությունը, որը կոչվում է Saint Eve։ 2016 թվականին նա սկսեց լուսանկարել, ստեղծելով Dare Love-ը, որի միջոցով ներկայացնում էր սերը, ազատությունը, համարձակությունը։


== Ծանոթագրություններ ==
Ողբերգակ

Ողբերգակ (ողբ և երգ բառերից), միջնադարում ողբի հեղինակ կամ բանավոր ողբասաց, նոր ժամանակներում՝ ողբերգությունների հեղինակ կամ ողբերգություններում խաղացող դերասան։ Գրականության մեջ ողբերգակ են կոչվում հին հունուկան, և հռոմեական դրամատիկական երկերի հեղինակները, որոնցից առաջինները հ՝ գրել են,
և՝ խաղացել (էսքիլես, Սոֆոկլես, Եվրիպիդես, Ագաթոն), ինչպես և Վերածնության դարաշրջանի դրամատուրգները (Պոլիցիանո, Տրիսսինո, Մառլո, Շեքսպիր) և կլասիցիսաական ողբերգությունների հեղինակները Կոռնել, Ռասին։ Նոր շրջանում ողբերգակ են կոչվել ողբերգություններում գլխավոր դերը կատարողները Քեմբլ, Տալմա,Քին, Ռիստորի, Սալվինի,Ռոսսի, Մունե-Սյուլլի, Մոչալով, Կարատիգին, Ադամյան, Փափազյան)։
Սյագրև

Սյագրև (ուկրաիներեն՝ Сягрів), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Սյագրև գյուղում բնակվում էր 250 մարդ։ Բնակավայրը զբաղեցնում է 0,642 կմ² տարածք։ Բնակչության խտությունը կազմում էր 389,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյուքսեմբուրգյան պալատ

Լյուքսեմբուրգյան պալատ (ֆր.՝ Palais du Luxembourg), պալատ, որ կառուցվել է Մարիա Մեդիչիի համար Սողոմոն դե Բրոսի նախագծով 1615-1645 թվականներին Փարիզի Լյուքսեմբուրգյան այգում՝ հանգուցյալ հերցոգ, Լյուքսեմբուրգյան տոհմի ներկայացուցիչ Պինեի կալվածքի տեղում (այստեղից էլ՝ անվանումը)։
Ոճը անցումային է՝ վերածննդից բարոկկո։ Մարիա Մեդիչիի պատվերով Ռուբենսը թագուհու կյանքի դրվագներով 24 կտավ է նկարել պալատի համար։ Շինարարությունն ավարտելուց մի քանի ամիս անց Լյուդովիկոս XIII-ը Մեդիչիին արտաքսում է պալատից։ Վերջինիս մահից հետո պալատում ապրել են նրա որդին՝ Գասթոն Օռլեանցին, և թոռնիկը՝ Աննա դե Մոնպասիեն։
Նացիստական օկուպացման ժամանակ պալատում է տեղակայվել Գերմանիայի զինված ուժերի ռազմաօդային ուժերի՝ լյուֆտվաֆի (գերմ.՝ Luftwaffe) գրասենյակը Ֆրանսիայում։ Այնտեղ ժամանակ առ ժամանակ մնում էր Հերման Գյորինգը, իսկ գեներալ-ֆելդմարշալ Գուգո Շպերլեն բավական երկար ապրել է այնտեղ։ Ներկայումս այստեղ է գործում Ֆրանսիայի Սենատը։


== Ծանոթագրություններ ==


== Արտաքին հղումներ ==
Լյուքսեմբուրգյան պալատը Ֆրանսիայի Սենատի կայքում
Էլլա Քեմփբել Սքարլետ

Պատվելի Էլլա Քեմփբել Սքարլետ-Սայնջ (անգլ.՝ Ella Campbell Scarlett, նոյեմբերի 22, 1864(1864-11-22), Դորկինգ, Սյուրեյ, Անգլիա, Մեծ Բրիտանիայի և Իռլանդիայի միացյալ թագավորություն - հոկտեմբերի 30, 1937(1937-10-30)), անգլիացի բժիշկ, որը դարձել է Հարավային Աֆրիկայի Բլումֆոնտեյն քաղաքում բժշկությամբ զբաղվող առաջին կինը, նաև Կանադայի Արքայական կոլումբիական հիվանդանոցի առաջին կին բժիշկը։ 


== Վաղ կյանք և կրթություն ==
Ծնվել է Անգլիայի Սարի կոմսությունում գտնվող Աբինջեր Հոլ կալվածքում 1864 թվականի նոյեմբերի 22-ին։ Հայրը Աբինջերի 3-րդ բարոն Ուիլյամ Սքարլետն էր, մայրը՝ Ջոն Բ․ Մագրուդերի զարմուհի Հելեն Մագրուդեր Սքարլետը։ 
1897 թվականից հինգ տարվա ընթացքում բժշկություն է ուսանել Լոնդոնի՝ կանանց բժշկության դպրոցում, և որոշ ժամանակ անցկացրել Կորեայում, արքունական պալատում։


== Գործունեություն ==
1902 թվականին կառավարության նշանակմամբ մեկնել է Հարավային Աֆրիկայի Նորվալսպոնտ քաղաքը՝ Անգլո-բուրական պատերազմի ընթացքում համակենտրոնացման ճամբարում ծառայելու համար։ Այնտեղից տեղափոխվել է Բլումֆոնտեյն, որտեղ վեց անդամից բաղկացած հանձնաժողովի անդամ էր, որը պետք է ուսումնասիրեր համակենտրոնացման ճամբարների պայմանները (հանձնաժողովի մյուս անդամներից էին Միլիսենտ Ֆոսեթը և Ջեյն Էլիզաբեթ Ուոթերստոնը)։ 1903 թվականին նշանակվել է Բլումֆոնտեյնի Յունիս ավագ դպրոցի բժշկի պաշտոնում։ 
1907 թվականին հինգ տարով տեղափոխվել է Կանադայի Էդմոնտոն քաղաքը, որից հետո մեկնել Նյու Ուեստմինստեր քաղաք։ 1915 թվականին աշխատել է կանադական Կարմիր խաչում, դասավանդել առաջին բուժօգնություն ու տնային խնամք, ինչպես նաև կազմակերպել Կանադայի «Կանանց կամավորների առաջին պահեստային կորպուսը» և դարձել Արքայական կոլումբիական հիվանդանոցի առաջին կին բժիշկը։ 1915 թվականի օգոստոսին բժշկական պարագաներ բաժանելու նպատակով ճանապարհորդել է դեպի Սերբիա և այցելել բրիտանական ռազմագերիների ճամբարները Գերմանիայում։ Վախճանվել է 1937 թվականին Լոնդոնում։ 


== Ծանոթագրություններ ==
Գերոլդսգրյուն

Գերոլդսգրյուն (գերմ.՝ Geroldsgrün), կոմունա Գերմանիայում՝ Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2919 մարդ։ Զբաղեցնում է՝ 15,57 կմ² տարածք։ Պաշտոնական կոդ 09 4 75 128։
Կոմունան ստորաբաժանվում է 13 գյուղական շրջանների։
Գերոլդսգրյունի մունիցիպալիտետի բնակչությունը 2015 թվականի դեկտեմբերի 31-ի տվյալներով կազմում է 2916 մարդ։


== Ծանոթագրություններ ==


== Արտաքին հղումներ ==
Պաշտոնական կայքը Archived 2020-10-22 at the Wayback Machine.
Սաֆոնովո (այլ կիրառումներ)

Սաֆոնովո, կարող է վերաբերել՝

Սաֆոնովո - գյուղ Ռուսաստանի Լիպեցկի մարզի Դոբրինսկի շրջանի կազմում։
Սաֆոնովո - քաղաքատիպ ավան Ռուսաստանի Մուրմանսկի մարզի Սևերոմորսկ քաղաքային օկրուգի կազմում։
Սաֆոնովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Սաֆոնովո - գյուղ Ռուսաստանի Սմոլենսկի մարզի Ուգրանսկի շրջանի կազմում։
KeePass

KeePass Password Safe, կրոսսպլատֆորմային ազատ ծրագիր, որը նախատեսված է գաղտնաբառերի պահպանման համար, տարածվում է GPL լիցենզիայով։ Ծրագիրը մշակվել է Դոմինիկ Ռայխլի կողմից, իսկ սկզբնական տարբերակը նախատեսված է եղել միայն Windows օպերացիոն համակարգի համար։ KeePass-ը աջակցվում է Advanced Encryption Standard (AES (256-բիթ), Rijndael) և Twofish ալգորիթմները գաղտնաբառերի կոդավորման համար։ Ծրագիրը թարգմանված է ավելի քան 40 լեզուներով։ KeePass-ը ունի դյուրակիր տարբերակ, որը տեղադրել անհրաժեշտ չի։ Ծրագիրը կարող է տրամարել գաղտնաբառերի ցանկը TXT, HTML, XML և CSV ֆորմատներով։


== KeePass-ի տարբերակներ ==
Windows-ի համար նախատեսված տարբերակը ներկա պահին տարածվում է երկու տարբերակով՝ Classic Edition և Professional Edition։ 

Classic Edition՝ հեշտացված տարբերակը։
Professional Edition՝ ավելի ֆունկցիոնալ տարբերակ, համարվում է կրոսսպլատֆորմային, առանց խնդիրների աշխատում է Windows, macOS և Linux օպերացիոն համակարգերի վրա, սակայն իր աշխատանքի համար անհրաժեշտ է .NET Framework 2․0 տարբերակից ոչ ցածր կամ Mono 2․6-ից ոչ ցածր։


== Հավելումներ ==
KeePass-ի արսենալը կարելի է ընդլայնել շնորհի կողմնակի մոդուլների։ Նմանատիպ մոդուլները հասանելի են KeePass-ի պաշտոնական կայքում։ Կարելի է ուշադրություն դարձնել, որ մոդուլները կարող են իրենցից վտանգ ներկայացնել KeePass-ի համար քանի, որ նրանք գրված են անհայտ հեղինակների կողմից և ունեն ամբողջական հասանելիություն KeePass-ի տվյալների բազային։


== Կեղծ տարբերակներ ==
Որոշ ժամանակ Համացանցում գոյություն ուներ դրամաշորթությամբ զբաղվող կայք, որը չունեչ ոչ մի կապ ծրագրի հեղինակի հետ, և կայքը փորձում էր վաճառել ծրագիրի կեղծ տարբերակը։


== Ծանոթագրություններ ==


== Արտաքին հղղումներ ==
KeePass Password Safe (անգլ.)
MiniKeePass KeePass-ը iPhone-ի համար / iPad
KyPass iPhone / iPad, վճարովի տարբերակը
Sourceforge նախագծի կայքը
KeePass-ի համար նախատեսված ծրագիր, որը ավտոմոտ լրացնում է ֆորմաներ
KeePassX
KeePassXC
KeePassB - KeePass-ը BlackBerry 10-ի համար Archived 2020-11-25 at the Wayback Machine.
KeePass-ը Blackberry-ի համար
KeePass-ը J2ME-ի համար
Վոզնեսենսկոե (գյուղ, Զոլոտոնոշայի շրջան)

Անվան այլ կիրառումների համար տե՛ս՝ ՎոզնեսենսկոեՎոզնեսենսկոե (ուկրաիներեն՝ Вознесенське), գյուղ Ուկրաինայի Չերկասիի մարզի Զոլոտոնոշայի շրջանում։ Հիմնադրվել է 1724 թվականին։
Չճշտված տվյալներով Վոզնեսենսկոե գյուղում բնակվում էր 3 950 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վաժա Մարգվելաշվիլի

Վաժա Մարգվելաշվիլի (վրաց.՝ ვაჟა მარგველაშვილი, հոկտեմբերի 3, 1993(1993-10-03), Սամեգրելո-Զեմո Սվանեթ, Վրաստան), վրացի ձյուդոիստ, Տոկիոյի 2020 թվականի Օլիմպիական խաղերի արծաթե մեդալակիր, Եվրոպայի չեմպիոն, աշխարհի և Եվրոպայի առաջնությունների մեդալակիր:


== Կենսագրություն ==
Ծնվել է 1993 թվականին Բերջենաուլիում։ 2015 թվականին թիմի կազմում նվաճել է աշխարհի առաջնության բրոնզե մեդալ: 2016 թվականին դարձել է Եվրոպայի չեմպիոն ինչպես անհատական առաջնությունում, այնպես էլ թիմի կազմում, բայց Ռիո դե Ժանեյրոյում կայացած Օլիմպիական խաղերում եղել է միայն 17-ը: 2017 թվականին դարձել է աշխարհի առաջնության բրոնզե մեդալակիր, ինչպես նաև Եվրոպայի չեմպիոն թիմի կազմում:
2021 թվականի ապրիլին Պորտուգալիայի մայրաքաղաքում կայացած Եվրոպայի առաջնությունում մինչև 66 կգ քաշային կարգում հասել է եզրափակիչ, որտեղ պարտվել է իտալացի Մանուել Լոմբարդոյին և նվաճել մրցաշարի արծաթե մեդալ: 


== Ծանոթագրություններ ==


== Արտաքին հղումներ ==
Վաժա Մարգվելաշվիլի – օլիմպիական վիճակագրությունը Sports-Reference.com կայքում (անգլ.)
Հե՜յ ճամփանե՛ր, ճամփանե՛ր

Հե՜յ ճամփանե՛ր, ճամփանե՛ր..., Հովհաննես Թումանյանի քառյակներից։ Հեղինակն այն գրել է 1922 թվականին։


== Պատմություն ==
Ստեղծագործության մեկ օրինակ պահվում է Եղիշե Չարենցի անվան գրականության և արվեստի թանգարանի Թումանյանի ֆոնդի №112-ում։
Ինքնագրի ֆաքսիմիլեն առաջին անգամ տպագրվել է 1923 թվականին «3apя востока» թերթի № 68-ում։ Քառյակը տպագրվել է նաև 1924 թվականին Վիեննայում լույս տեսած «Արեգ» ամսագրի № 7-ի էջ 398-րդ էջում` հետևյալ խմբագրական ծանոթությամբ. «Այս քառյակը գրված է այն ժամանակ, երբ Հովհաննես Թումանյանը ծանր հիվանդ՝ ճանապարհվում էր Մոսկվա բժշկվելու։ Կարծվում է, որ այս նրա վերջին բանաստեղծությունն է»։
Հետագայում քառյակը տպագրվել է Թումանյանի երկերի ժողովածուի 1-ին հատորի 550-րդ էջում։
Տպագրվում է ինքնագրից։


== Ծանոթագրություններ ==
Շչեդրինո (գյուղ, Վաչսկի շրջան)

Անվան այլ կիրառումների համար տե՛ս՝ ՇչեդրինոՇչեդրինո (ռուս.՝ Щедрино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդանլի (այլ կիրառումներ)

Վարդանլի, կարող է վերաբերել՝

Վարդանլի, գյուղ Արևելյան Հայաստանում, Կարսի մարզի Կարսի գավառում
Վարդանլի, գյուղ ներկայիս Ադրբեջանական Հանրապետության Վարդաշենի շրջանում